JohanHeinsen/ENO huggingface dataset:
Viborger Samler, 1844-03-05
Der er i denne Tid til Cancelliet fra en Jomfru paa nogle og 20 Aar indgivet en Ansøgning om at blive erklæret Mandfolk og erholde mandlige Rettigheder. Da vedkommende Physicus giver den Ansøgende Ret i Paastanden, er der vist heller ingen Tvivl om, at Begjæringen bevilges. Enhver indseer ogsaa let de ubehagelige Tilfælde, der kunde opstaae af en slig Forvexling, baade for den Vedkommende selv og for de Personer, der komme i Berøring med Samme. (Fædrel.)
Viborger Samler, 1844-03-05
Ved en opstaaet ny Controvers imellem den berlingske Tidende og Fædrelandet oplyser førstnævnte Blad, at den i sin Tid af Fædrelandet, foregiven efter gode Kilder", anførte bemærkning, at Prinds Friedrich af Hessens Kjøb af det saakaldte mackewoyske Palais er gjort ved Hjælp af et maaskee endog rentefrit Laan af Statskassen, er aldeles urigtig. Hs. Durchl. Landgreven af Hessen har nemlig - efter den berlingske Tidendes Forsikkring, for at dække Udbetalingen af Kjøbesummen for Gaardene i Bredgaden, leveret Vedkommende det omtrentlige Beløb i en Vexel paa Frankfurt am Mayn, stor 63,000 Gylden, som blev forhandlet igjennem Statsgjælds-Directionen.
Viborger Samler, 1844-03-05
J Aaret 1843 har i Kbhvn, hersket en meget udbredt Koppe-Epidemi, forbunden med en ualmindelig Dødelighed, idet ikke særre end 111 Personer derved ere blevne I bortrykkede, medens der i de nærmest foregaaende 6 Aar (1837-1842) i det Hele taget kun er død 55 Personer af denne Sygdom.
Viborger Samler, 1844-03-05
Vi anmeldte for kort Tid siden, at Hotel du Nord var solgt for en meget betydelig Sum (130,000 Rbd.); imidlertid lader det nu til, at den nuværende Eier af Hotellet har været Gjenstanden for en Mystification, der noget nær ligner et Bedrageri. For omtrent tre Maaneder siden indlogerede sig nemlig en Mecklenborger, der før havde været Marqueur i Hotel d'Angleterre, i førstnævnte Hotel. Han fortalte, at han havde erholdt en betydelig Arv, har ogsaa endeel contante Penge til Skue hos sig, og begyndte at indlede Underhandlinger om Hotellets Salg. Efterat Jnventariet var opgjort, bleve Eieren og Mecklenborgeren enige om ovenomtalte Kjøbesum, hvoraf 6000 Rbd., foruden Papirernes Beløb 1000 Rbd., skulde betales strax. Contracten var allerede skreven, og Alt klappet og klart, men da Papirerne skulde kjøbes, var Mecklenborgeren forsvunden, efterladende sig hist og her en Deel Klatgjæld, foruden at være skyldig til Eieren for tre Maaneders Ophold i Hotellet. (Ah. Av.)
Viborger Samler, 1844-03-05
Ligesom det Rygte, der har været udbredt om, at en Dame af fornem Familie var funden paa en offentlig Spadseregang siddende paa en Bænk med et dødbringende Snit i Halsen, efter os meddeelt paalidelig Efterretning, er usandfærdigt, saaledes forholder det sig heller ikke rigtigt, at Vægtere og Skildvagter, som man har sagt, ere frosne ihiel paa deres Poster. (Blg. Td.) Slagelse. For nogle Dage siden har en Kone i Tjærebye qvalt sit halv Aars gamle Barn og derpaa hængt sig selv. Efter Sigende ere ulykkelige ægteskabelige Forhold Grunden til denne Daad. (Slgs. Av.)
Viborger Samler, 1844-03-05
Commandeuren for Stubbekjøbing Borgervæbning, Hr. J. N. Scheel, bekjendtgjør under 22de Febr. i Loll. Falst. Stiftstidende: at menig Mand ved Stubbekjøbing Borgercorps, Kjøbmand J. Wied, der, for at have injurieret Corpsets Officierer, var stillet for en borgerlig Krigsret, er af denne bleven tilladt at fralægge sig Sigtelsen ved Eed; men at de paaankede Udladelser, i Mangel deraf, skulde mortificeres og Wied idømmes en Mulct af 20 Rbd. til Stubbekjøbing Fattigkasse. Dette sidste Alternativ af Dommen har Wied opfyldt.
Viborger Samler, 1844-03-05
Den talentfulde Student fra Kiel, Hr. G. v. Rosen, der formedelst en Duelaffaire har maattet hensidde et Aar i Nyborg Fæstning, har i disse Dage udstaaet sin Straffe tid. Det ufrivillige Otium han paa denne Maade har havt, har han ikke ladet gaae ubenyttet hen, foruden en tydsk Oversættelse af Upsalatoget" (forlagt af Dahl i Christiania) har han udgivet anden Deel af sine "Bilder ans Spanien und der Fremdenlegion (Kiel, forlagt af Bun sow) og nu paabegyndt en tydsk Oversættelse af Jernværkseier Aalls Erindringer som Bidrag til Norges Historie fra 1800 – 1815.
Viborger Samler, 1844-03-05
Det Müllerske Skuespillerselskab giver Onsdagen den 6te Marts den sidste Forestilling i Odense, og afreiser derpaa til Svendborg. (Thoms. Av.)¬
Viborger Samler, 1844-03-05
J Jtzehoer Wochbl. formener en Hr. Biernatzky, at det nu kunde være paa Tiden for samtlige Maadeholds foreninger i Hertugdommerne at indgaae til Hs. Majestæt med en Ansøgning om Lettelse i Portoen for Breve i deres Anliggender. – J Anledning af den Flensborgske Handelsforenings Petition om en Concession for Flensburger, Zeitung, til ubetinget Optagelse af Avertissements, er derfra over 200 Borgere og Jndvaanere i Flensborg indsendt til Regjeringen, en Contrapetition til Fordeel før Udgiveren af det andet i samme By udgaaende Blad, Flensb. Wochenblatt", Kirkeprovst Harms i Kiel har nedlagt Protest modMaadeholdsforeningerne. Han mener, at hvor man har de kraftigste aandige Midler i Hænde, som man jo har i Evangeliet, der behøver man ei at tage sin Tilflugt til fandselige. Slige Foreninger kunne ikke have nogen varig Virkning; derimod maa de høre til farlige Misgreb. Præsterne burde idetmindste ikke befatte sig dermed, men røgte deres Embed og, ved Lære og Exempel, modvirke Umaadeligheden.
Viborger Samler, 1844-03-05
Fra Rendsborg fortælles, at i Landsbyen Hotzbunge, en Miilsvei derfra, havde nylig nogle natlige Jndustri riddere, overbeviste om de communistiske Sætningers Rigtighed, villet have deres Part af en riig Bondes Midler; men Bonden, med sine to voxne Sønner, var imidlertid ikke Communist, og den ene af de Jndtrængende fandt hans Grunde, der bestode i dygtige Slag med Pleiler og Geværkolber, saa overbevisende, at han gav efter og lod sig føre for Øvrigheden, der skulle adskille Trætten. Her gav Røveren Sagen en anden Vending. Han sagde nemlig: "Ak, Hr. Herredsfoged, her seer De, hvad en stakkels Reisende maa taale af disse halvvilde Folk. Jeg havde forvildet mig, og da jeg bemærkede et Huus i Mørket, gik jeg med min Kammerat hen dertil; men medens vi søgte efter Jndgangen bleve vi morderisk overfaldne af Husets Folk. Ved nærmere Undersøgelser fandt manimidlertid, at de uskyldige Reisende havde indtrykket en Rude og vare vel forsynede med Dirker, lange Knive osv., ja at den Bortrømte endog havde afskudt en Pistol imod Bonden. (Dannev.)
Viborger Samler, 1844-03-05
Haderslev Frue Kirke undergaaer i denne Tid indvendig en stor Forskjønnelse, ifølge et Ønske af den velgjørende afdøde Madame Marie Margr. Jversen, der førend sin Død skjænkede, om vi mindes ret, til dette Ønstes Opfyldelse 8000 Rbd. Det efter Planen omfattende Arbeide er paabegyndt og lokker daglig en Mængde Tilskuere ind i det store gothiske Tempel fra Middelalderen, for at see de Mærkværdigheder, som i en eller anden Krog her drages for Lyset. Blandt disse kan anføres en meget gammel, næsten hensmuldret stor Liigkiste, som ved Gjennem bruddet af en tyk Muur fandtes her indsluttet i en lukket Begravelse. Kisten var af Egeplanker og overtrukket med kunstigt bearbeidet Læder. J samme fandtes Levninger af, som man antager, et mandligt og et qvindeligt Beenrad, en Pillegrimsstav og et Messing-Strygejern, samt en liden Bylt Silketøi. Jmedens man næsten veed at anføre Navnene paa de fleste i denne Kirke hensatte Liig, savner man enhver Oplysning om de her fundne, som ventelig er Levninger af et Par fornemme Personer fra de katholske Tider.
Viborger Samler, 1844-03-05
Frederikshavn. En ældre Dreng, Søn af afdøde Skibsbygmester Uebersax heraf Byen, gik sidste Mandag, den 26de ds., i det svære Sneefog ud paa Jsen for at fange Fugle, men er endnu ei kommen tilbage; Sandsynligviis har han forvildet sig og er falden i en Vaage og har derved fundet sin beklagelige Død. (Ab. Av.)
Viborger Samler, 1844-03-05
Udnævnelser. Under 22de Februar er Deputeret i det kgl. Generaltoldkammer og Commerce-Collegium og Chef for sammes 1ste Section, Kammerjunker Grev W. C. C. v. Sponneck, beordret til at indtræde som Medlem i Commissionen for det statistiske Tabelværk. Under 29de f. M. er Hoforganist E. Liebe allern, udnævnt til Organist ved Kronborg Slotskirke.
Viborger Samler, 1844-03-05
Handels= og Skibs=Efterretninger. "Mannheimer Journalen, meddeler en Skrivelse fra Elben af 12te Febr., ifølge hvilken den danske Regjering i steste Elbskibsfarts-Conference i Dresden endelig skal have indvilget i, at Staden Lauenborgs Stapelret ophæves. Fragtskibene erholde derved den store Fordeel, at de i Fremtiden uden Ophold kunne gaae lige fra Bøhmen til Lübeck og tilbage. Danmark skal tillige have forpligtet sig til at sætte Traven i Forbindelse med Elben ved Steckenitz-Canalen, der flyder ud i Elben ved Lauenborg.
Viborger Samler, 1844-03-05
J Rendsborg speculerer man paa, ved en Side-Jernbane derfra til Neumünster at forbinde Rendsborg med Hoved Jernbanen imellem Kiel og Altona.
Viborger Samler, 1844-03-05
Kjøbenhavns Brænderier ere i stærk Drift, og i Aaret 1811 blev til Provindstæderne udført 2,604,000 Potter, Brændeviin: det største Qvantum, som nogensinde er blevet udført fra Kjøbenhavn. Med Hensyn til Kartoffelbrændingen, da have vi erfaret, at i Aaret 1841 udgjorde Brændingen 796,000 Potter 8 Graders Brændeviin, og i 1842 1,513,000 Potter, og man seer altsaa heraf, hvorledes Kartoffelbrændingen har tiltaget. (Berl. Td.)
Viborger Samler, 1844-03-05
Hestemarkedet i Heide, som afholdtes den 14de Febr., var ualmindelig stærk besøgt baade af Kjøbere og Sælgere. Handelen gik ogsaa temmelig rask og Priserne vare ret gode, idet de bedre Heste i Gjennemsnit betaltes med 3400 Mk. Courant Stk. (Jtzeh. Ugbl.)
Viborger Samler, 1844-03-05
Veile, den 1ste Marts. Ved Hestemarkedet igaar var Omsætningen god. De Bedste betaltes med 100 til 140 Rbd. pr. Stk., gode Arbeidsheste stode i 50 til 80 Rbd. og enkelte derover. Simplere imellem 16 og 30 Rbd. (Veile Av.)
Viborger Samler, 1844-03-05
Under 22de Februar er fra Færgeopsynet i Kallundborg, bekjendtgjort, at Færgefarten imellem Kallundborg og Aarhuus fortiden er standset, formedelst Jis.
Viborger Samler, 1844-03-05
AVERTISSEMENTS. 2de dygtige Arbeidskarle kan til 1ste Mai d. A. faae Tjeneste paa Ørgaard pr. Viborg. Man henvender sig derom til Fuldmægtig Stabell i Skive. Udlæste Bøger,
Viborger Samler, 1844-03-05
Salling theologiske og Moerskabs=Læseselskaber tilhørende, sælges til Medlemmerne og de Lysthavende, der af Hine indføres, paa sædvanlig Maade i Skive Præstegaard Mandagen den 11te Marts, Eftermiddag Kl. 1. Regnskaber for det forløbne Aar fremlægges, Placat.
Viborger Samler, 1844-03-05
Fredagen den 15de d. M., Formiddag Kl. 10, bliver paa Viborg Raadhuus foretaget Auction over Bortforpagtning i 5 Aar af Jagten paa den Viborg Kjøbstads Communekasse tilhørende uopdyrkede Hede, med deri værende Moser og Krat, samt den Kjøbstaden tilhørende Deel af Viborg Søe. Conditionerne erfares ved Auctionen. E. Selmer. Viborg, den 1ste Marts 1814.
Viborger Samler, 1844-03-05
Placat. Onsdagen den 20de d. M., Formiddag Kl. 11, bliver det Viborg Domkirke tilhørende Sted paa Hjørnet af St. Mogensgade og Hospitalsgyden heri Byen med tilliggende Gaardsrum og Haveplads, opbudet til Bortsalg ved Aution paa Viborg Raadhuus efter Conditioner, som erfares ved Auctionen og forinden ere til Eftersyn her paa Comptoiret. E. Selmer. Viborg, den 4de Marts 1844. Jfølge Stigmiels Betaling, afholdes Licitation paa Rinds Herreds Tingsted i Hobroe Mandagen den 25de Marts næstkommende, om Formiddagen Kl. 11, over Anskaffelse og Opsættelse af 3 Veivisere af 3 Stkr. 4 Alen lange Egetræer 6 Tommer i S. i Uldberg, Gjørup og Gjedsted Byer paa de derigjennem løbende Landeveie, og hvortil Overslagssummen er 19 Rbd. 48 s. Liebhavere ville til den Tid behagelig indfinde sig. Rinds Herreds Contoir i Hobroe, den 4de Marts 1844. Holm, const. De Flere der restere med Contingent for d. Bl. ville behage at indbetale Samme senest i Løbet af næste Uge; i modsat Fald bliver Bladet ikke udleveret. Udgiveren.
Viborger Samler, 1844-03-07
72 Aarg. No. 38.
Viborger Samler, 1844-03-07
Kongelig allernaadigst privilegeret pra 6 No 10-Tidende. Forsendes med Brevposten i Danmark og Hertugdommerne. Torsdagen den 7de Marts 1844. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1844-03-07
Nyeste Postefterretninger. Frankerig. Paris, den 26de Febr. J Moniteurens Dagsnumer læses, at Admiralen har troet ikke at burde overholde Stipulationerne i Tractaten af den af Kongen af Frankerig under 9de Septbr. 1842 ratificerede Tractat imellem Frankerig og Dronning Pomare, og at det var hans Pligt at tage Øen i Besiddelse. Dronningen har i sin Skrivelse til Kongen bedet Ludvig Philip om Opretholdelsen af de hende ifølge Tractaten tilkommende Rettigheder. Kong Ludvig Philip har, i Overeensstemmelse med sit Ministerconseil, ikke fundet tilstrækkelige Motiver til at fravige hiin afsluttede Tractat, og han har derfor befalet, at Tractaten og det franske Protectorat over Den Otahaiti atter skulle træde i Kraft." Oppositionen syer Jld og Flammer; endog flere Deputerede af Centrum synes i høi Grad forbittrede. – Man veed med Bestemthed, at Adm. Dupetit-Thouars vil blive tilbagekaldt, allerede for flere Dage siden er en Krigscorvette afseilet til Sydhavet. Jngen troer, at Dronning Pomare har tilskrevet Kongen; det manglede hende nemlig baade paa Tid og Leilighed. Journ. d. Deb. har allerede indledet Sagen for Publicums Domstol ved at anføre til Forsvar for Guizot et analogt Tilfælde, hentet fra Englands nyeste Historie. Det engelske Cabinet har nemlig for ikke længe siden desavoueret Occupationen af Sandwichsøerne ved Commodore Paulet i Englands Navn. Men paa den anden Side har Journalen Constitutionner, ogsaa allerede forsøgt paa at vise, at dette Tilfælde ikke kan anføres i Faveur af det franske Ministerium.
Viborger Samler, 1844-03-07
Torsdagen den 29de Febr. vilde den Deputerede Carne fremtræde i Kammeret for at affæske Ministeriet Oplysninger angaaende dette mærkværdige Anliggende; Guizot modsatte sig ikke Carnes Andragende; han var belavet paa at meddele de fornødne Oplysninger.
Viborger Samler, 1844-03-07
J Mødet i de Deputeredes Kammer (d. 26de Febr.) blev Briquevilles Forslag om at General Bertrands Liig skulde bisættes ved Siden af Keiser Napoleons Aske næsten eenstemmig voteret. Den Deputerede Labourdonnayunderstøttede Briquevilles Forslag, fordi han fandt en Analogie imellem Bertrands Troskab imod den faldne Hel og Valfarernes til Belgrave=Square, hvis Troskab Kammeret havde brændemærket." Da denne Deputerede henvendte sig til Ministrene med det Spørgsmaal: "Hvad er der blevet af Frankerigs Hæder i Eders Hænder?"(En Hentydning til Ministrenes Forhold i Otaheitis Anliggende.) – blev Taleren kaldet til Orden. J Louviers er den conservative Candidat, Charles La sitte, hvis tidligere Valg blev annulleret af de Deputeredes Kammer, gjenvalgt med 340 Stemmer til Deputeret. Hans Modstander havde kun 141 Stemmer. Paris, den 28de Febr. Cr. fr. Constitutionnel, National, Commerce og Quotidienne angribe paa en skaanselløs Maade Guizot for hans Eftergivenhed i det otaheitiske Anliggende. Guizot er, om muligt, bleven endnu mere upopulair end hidtil, og har givet Uvillien imod England ny Næring. Tilmed trues Guizot med en ny Storm i Kammeret; han har i Aaret 1843 udgivet over 1 Miill. Fres, mere end i Aaret 1842. Ministeren har i Bureauerne kun givet undvigende Svar, saa at flere Medlemmer af den i Anledning af de overordentlige Crediter nedsatte Commission formene, at betydelige Summer tildeels ere tilflydte de hemmelige Fonds. Commissionen har opsat 22 skriftlige Spørgsmaal, som Ministeren skal besvare; Billault – Medlem af Commissionen - skal have erklæret, at han vil anklage Guizot for Corruption. Oppositionen skal være tilsinds at anklage hele Ministeriet, men Thiers har i en hos Ganneron afholdt Forsamling stemt for en Adresse til Kongen, i det Tilfælde, at Guizot, ikke skulde see sig istand til at give fyldestgiørende Oplysninger.
Viborger Samler, 1844-03-07
En telegraphisk Depesches Ankomst skal have formaaet Exregentindedronning Marie Christine at gjøre Holdt i Montpellier.
Viborger Samler, 1844-03-07
Som Kong Ottos præsumtive Efterfølger i Grækenland betegner Rygtet den unge Hertug af Würtemberg - Philig Alexander, f. den 30te Juli 1828 – Ludvig PhilipsDatterson. J München hersker for Tiden med Hensyn til de græske Anliggender en Stemning, der grændser til Haab løshed. Stedse stærkere udtaler sig i de høiere Kredse i den baierske Hovedstad Ønsket om at see Kong Otto vende tilbage til Tydskland, hvor han vil vorde modtagen med almeen Kjærlighed.
Viborger Samler, 1844-03-07
Spanien. Paris, den 28de Febr. Rygterne om Spanien ere modsigende; directe Efterretninger mangle ganske. Paa Børsen hedder det, at Alicante har capituleret; fra andre Sider hedder det, at Jnsurgenternes Sag ingenlunde er opgivet.
Viborger Samler, 1844-03-07
Storbritannien og Jrland. London, den 27de Febr. At den franske Regjering har misbilliget Occupationen af Otahaiti, har allerede the Times anmeldt i Morges i et andet Oplag af Dagens Numer. Paa Børsen yttrede denne Bekjendtgjørelse ingen Indflydelse. Dan. O'Connell vinder i Popularitet. J Anticornlawleagen modtoges han med Jubelraab af de 3 a 4000 Tilstedeværende. Han er Dagens Helt, og vedbliver med utrættet Jver at arbeide for Repeal. Den 26de Febr. fremlagde han i Underhuset Petitioner om Unionens Ophævelse fra Municipalitetet i Dublin og fra mange flere andre irske Stæder. Belfast – Whig vil vide af en god Kilde, at Hertugen af Wellington skal have besluttet, at O'Connell ikke skal kastes i Fængsel, da Hertugen antager, at den moralske Virkning af en Domfældelse er tilstrækkelig, og at Afstraffelse vilde være en overflødig Strenghed.
Viborger Samler, 1844-03-07
Rusland. Fra Odessa meldes under 2den Febr.,at de til Caucasus bestemte Tropper ere afmarscherede. Uagtet disse Krigere have i Vinterens Midte en Vei af 1600 Werster at tilbagelægge midt igjennem uveisomme og øde Egne, og skulle kæmpe imod ligesaa tappre som rænkefulde Fiender, lyste Tilfredshed ud af Krigernes Aasyn. Keiseren vil i dette Felttog a tont prix gjøre Ende paa denne Krig, der kræver saa store Offre af Menneskeliv og Penge. Hæren i Caucasus skal bringes til 200,000 Md.; fra Besfarabien marschere 12 Regimenter, og fra Moskau 16 Batailloner til hine Egne. Keiseren vil formodentlig selv overtage den øverste Ledelse af de militaire Operationer, i det mindste veed man med Bestemthed, af han til Foraaret vil begive sig til de sydlige Provindser, under en saa elsket Monarchs Øine ville de russiske Krigere gjøre Underværker af Tapperhed. Slemt er det imidlertid for Rusland, at de forskjellige Stammer nu ere enige, og staae under een Chef - Russeræderen Scham; og saa Kanoner ere de forsynede med, hvormed de kunne beskyde de russiske Forter; det er kun altfor vist, at europæiske Officierer befinde sig i Circassiernes Rækker.
Viborger Samler, 1844-03-07
Breve fra Odessa omtale endvidere store Rustninger i den russiske Marine i Sebastopel. Tolv Krigsdampskibe (?) skulle udrustes. Ogsaa disse Rustninger synes at hentyde paa et stort Sommerfelttog imod Circassierne.
Viborger Samler, 1844-03-07
Tyrkiet. Efter Beretninger fra Constantinopel af 9de Febr. hersker der en stor Spænding imellem Sardinien og Tyrkiet. J en Note fra den tyrkiske Regjering til den sardinske Gesandt hedder det, at Sultanen vil ansee det som en Krigserklæring, naar en sardinsk Flaade viser sig i de tunesiske Farvande; i dette Tilfælde vilde en tyrkisk Flaade vide at fordrive Magt med Magt. Kort efter at Porten havde tilstillet Gesandten denne Note, erklærede den franske Gesandt officielt, at Frankerig vilde ansee det som et indirecte Forsøg paa at true den fransk africanske Kyst, saafremt en tyrkisk Flaade skulde vise sig sammesteds; og at Frankerig endvidere vilde see sig nødsaget til at træffe de fornødne Forholdsregler for at sikkre sine Besiddelser i Algerien. I Anledning af denne Erklæring har endelig den engelske Gesandt Sir Strafford Canning ladet sig forlyde med, at naar Forholdene skulde forvikles i saa høi Grad, maatte England ogsaa afsende Krigskibe til Tunis, for at holde et vaagent Øie med Begivenhederne sammesteds, og iagttage Englands Jnteresse. Saaledes aabner sig atter en Udsigt for Krigspartiet: en ubetydelig, intetsigende Strid om Kornudførsel kan blive Anledning til at flere Magters Flaader indfinde sig i de tunesiske Farvande, og betragte hverandre med speidende, mistroiske Blik. Jøvrigt vil man tillige vide, at Porten skal have givet en anden Stormagts Gesandt den Forsikkring, at den til Tunis udnævnte tyrkiske Commissair skal have erholdt de meest bestemte Jnstructioner om i at formaae Beien til ikke ved altfor vidt dreven Modstand at sætte Fredens Opretholdelse paa Spil Hamborg, den 4de Marts. Londonerposten af 1ste Marts er ankommen til Curhaven, hvorfra den over Land transporteres hertil.
Viborger Samler, 1844-03-07
Sverrig. Bulletius. Den 25de Febr.: Hs. M. Kongens Kræfter ere siden i Gaar Eftermiddag blevne mere medtagne end i den hele forløbne Uge. J Nat har Hs. Mayst. vel nydt flere Timers Sovn, men ved Opvaagningen været mat og urolig, skjøndt fuldkommen feberfri Appetiten er ringe, og den syge Fod ei væsentlig forbedret, skjøndt Suppurationen vedbliver paa det Sted, hvor Branden i Foden først er begyndt. – Den 26de Febr.: Hs. M. Kongens Tilstand har siden sidste Bulletin ikke forbedret sig. Natten har været søvnløs og urolig.
Viborger Samler, 1844-03-07
Den 27de Febr.: Hs. M. Kongen har i Nat vel havt nogen Hvile, men uden derved at føle sig styrket. Tilstanden er iøvrigt uforandret, med Undtagelse af, at Huden paa den ydre Side af Benet ogsaa er bleven mørkere. Er. af Edholm.
Viborger Samler, 1844-03-07
Jndenlandske Efterretninger.
Viborger Samler, 1844-03-07
Kjøbenhavn. Fra Petersborg erfares, at det nyformælte Par, Prinds Frederik af Hessen og Gemalinde, vil i næstk. Maimaaned aflægge vort Hof et Besøg paa 14 Dage, hvorefter det vil ledsage Hs. Maist. Keiserinden paa en Reise i Tydskland, og derpaa i Efteraaret vende tilbage igjen til Kbhvn. Da Jndretningerne i det for Hr. D. Prinds Frederik kjøbte Palais ikke kunne blive færdige til Mai, saa vil det høie Herskab midlertidigen blive anviist de fornødne Appartements i den afdøde Konges Palais. Om den keiserlige Families Besøg vides endnu intet Tilforladeligt. (Alt. M.)
Viborger Samler, 1844-03-07
Vi vide ikke om det er Keiseren af Ruslands forventede Ankomst hertil, som formodenlig vil finde Sted fra Søsiden, eller det er Vinterens Exempel, ved uden ringeste Hensyn til Havnecapitain Eskildsen at lægge en Landingsbro udenfor Kjøbenhavn, – længere og bredere end det iøvrigt er ønskeligt, – der endelig har bevirket den fornødne Overeensstemmelse hos vedkommende store eller smaa Autoriteter til nu omsider at fatte Bestemmelse angaaende den saa længe og saa almindeligt forlangte Landingsbro for Dampskibe; – men det kan være temmeligt ligegyldigt, naar kun Broen kommer istand, og det er nu endelig besluttet. Jmidlertid er rigtignok de nærmere Bestemmelser med Hensyn til Udførelsen overdragne til en Comitee, der for en Deel vil bestaae af Borgerrepræsentanter. (Kbhp.)
Viborger Samler, 1844-03-07
Fra Kiel er kommen Efterretning hertil, at Prinds Frederik af Holstein Glücksborgs Gemalinde er den 27de Februar bleven lykkelig forløst med en Prindsesse.
Viborger Samler, 1844-03-07
Afvigte Torsdag (den 22de Febr.) var en stor Fate hos den herværende russiske Minister i Anledning af Formælingen; Festen bivaanedes af Hs. M. Kongen, der begave Sig dertil med Fakler foran Vognen. (Ah. Av.)
Viborger Samler, 1844-03-07
Under 12te Jan. har Hs. Maj. bifaldet, at der, foruden det tidligere bevilgede Tilskud til det Thorvaldsenske Museums Indretning, af Staden Kjøbenhavns Midler maa udbetales en Sum af 14,000 Rbd. til Museets indvendige Decorering, og at bemeldte Sum i sin Tid maa refunderes Stadens Kasse paa den Maade, som ved Resol. af 2den Decbr. 1840 bestemtes med Hensyn til Stadens øvrige Udgifter til Museets Indretning.